CELEX: 62022TN0112
Language: mt
Date: 2022-03-02 00:00:00
Title: Kawża T-112/22: Rikors ippreżentat fit-2 ta’ Marzu 2022 – Svenska Bankföreningen and Länsförsäkringar Bank vs Il-Kummissjoni

10.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/31
            
         
      Rikors ippreżentat fit-2 ta’ Marzu 2022 – Svenska Bankföreningen and Länsförsäkringar Bank vs Il-Kummissjoni
      (Kawża T-112/22)
      (2022/C 191/40)
      Lingwa tal-kawża: l-Ingliż
      
         Partijiet
      
      
         Rikorrenti: Ideella föreningen Svenska Bankföreningen med firma Svenska Bankföreningen, Näringsverksamhet (Stockholm, l-Isvezja), Länsförsäkringar Bank AB (Stockholm) (rappreżentanti: P. Hansson, M. Eriksson u M. Persson, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-24 ta’ Novembru 2021 fil-Każ SA.56348(2021/N) – L-Isvezja: Taxxa Żvediża fuq istituzzjonijiet ta' kreditu; (1)
                  
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw motiv wieħed, li l-Kummissjoni Ewropea kisret id-drittijiet proċedurali tar-rikorrenti, peress li naqset milli tibda proċedura ta’ investigazzjoni formali.
      Qed jiġi argumentat li l-Kummissjoni oġġettivament iffaċċjat diffikultajiet serji waqt l-eżami preliminari tal-miżura notifikata u kellha tibda l-proċedura ta’ investigazzjoni formali. Pereżempju:
      
                  —
               
               
                  Ir-rikorrenti jallegaw li l-Kummissjoni naqset milli tieħu inkunsiderazzjoni l-fatt li l-parametri tas-sistema ta’ referenza identifikati mill-Kummissjoni b’mod ċar ma kinux konsistenti mal-għan tat-taxxa fuq ir-riskju.
               
            
                  —
               
               
                  Ir-rikorrenti jsostnu wkoll li l-Kummissjoni naqset milli tieħu inkunsiderazzjoni l-fatt li l-istituzzjonijiet ta’ kreditu li jaqgħu taħt jew barra mill-kamp ta’ applikazzjoni tat-taxxa fuq ir-riskju jinsabu f’sitwazzjoni legali u fattwali komparabbli, fid-dawl tal-għan tas-sistema fiskali.
               
            
                  —
               
               
                  Barra minn hekk, qed jiġi argumentat li l-Kummissjoni applikat ħażin il-ġurisprudenza tal-Qorti tal-Ġustizzja, meta evalwat il-limitu stabbilit ta’ tassazzjoni.
               
            
                  —
               
               
                  Ir-rikorrenti jsostnu wkoll li l-Kummissjoni naqset milli tieħu inkunsiderazzjoni l-fatt li ma kienx hemm ġustifikazzjoni tad-differenza fit-trattament u li din fl-ebda ċirkustanza ma kienet proporzjonata.
               
            
                  —
               
               
                  Fl-aħħar nett, ir-rikorrenti jsostnu li l-eżami li sar mill-Kummissjoni matul il-proċedura ta’ eżami preliminari kien insuffiċjenti u mhux komplut.
               
            
         (1)  COM(2021) 8637 final and see publication in OJ 2021 C 511, p. 2.